Valdis Valters

Valdis Valters (dzimis  Rīgā) ir bijušais latviešu basketbolists, pēc sportista karjeras beigām — basketbola treneris un funkcionārs, kā arī radio un televīzijas sporta raidījumu vadītājs. 1982. gada pasaules un divkārtējs Eiropas čempions PSRS izlases sastāvā, 1981. gada Eiropas čempionāta vērtīgākais spēlētājs. 2017. gadā uzņemts FIBA Slavas zālē. Darbojies arī politikā, bijis Rīgas domes deputāts no partijas "Latvijas Ceļš".

Valda Valtera abi dēli Kristaps un Sandis arī ir bijuši profesionāli basketbolisti.

 Karjera 
Spēlētāja karjeras laikā spēlējis saspēles vadītāja pozīcijā. Lielāko karjeras daļu pārstāvējis Rīgas VEF klubu. Karjeras laikā sešas reizes kļuvis par Latvijas PSR čempionu un trīs reizes — Latvijas čempionu.

Laikā no 1979. līdz 1988. gadam pārstāvējis PSRS izlasi. Tās sastāvā izcīnīja zeltu 1982. gada un sudrabu 1986. gada Pasaules čempionātā. Tāpat ar panākumiem tika startēts Eiropas čempionātā: 1981. un 1985. gadā tika izcīnīta zelta medaļa, 1987. gadā — sudraba medaļa, 1983. gadā — bronzas medaļa. 1981. gada čempionātā V. Valters tika atzīts par turnīra vērtīgāko spēlētāju un tika iekļauts turnīra simboliskajā izlasē.

39 spēles aizvadījis arī Latvijas PSR izlasē, kuras sastāvā 1983. gadā izcīnījis trešo vietu PSRS Tautu spartakiādē (vēl 1979. gadā tikusi izcīnīta 6. vieta). Pārstāvējis arī Latvijas izlasi (9 spēles), piedalījies  kvalifikācijas turnīrā. Saņēmis PSRS Nopelniem bagātā sporta meistara nosaukumu.

V. Valteram pieder vairāki Latvijas Basketbola līgas (LBL) rekordi, tostarp 1994. gada 9. janvārī "SWH/Dumle" sastāvā spēlē viesos pret Talsu komandu viņš iemeta 19 trīspunktu metienus. Šajā spēlē V. Valters guva 81 punktu (kas gan nav LBL rekords, jo Aigars Zeidaks spējis iemest 100 punktus spēlē), kā arī sasniedza tripple-double, savācot 10 atlēkušās bumbas un iedodot 12 rezultatīvas piespēles.Akmenī iekaltie LBL rekordi  Sporta Avīze

 svinīgā ceremonijā Šveices pilsētā Ženēvā uzņemts FIBA slavas zālē.

 Trenera karjera 
1988. gadā sācis strādāt par jauno basketbolistu treneri paša izveidotajā Valtera basketbola skolā. 1990. gados bijis spēlējošais treneris vairākās LBL komandās.

1996. gadā kļuva par "ASK/Brocēni" galveno treneri, viņa vadībā klubs trīs reizes uzvarēja LBL čempionātā. Klubu vadīja līdz 2000. gadam, pēc tam kļuva par Rīgas "Skonto" galveno treneri (klubu vadīja līdz 2003. gadam). 2007. gadā bija viens no atjaunotā Rīgas VEF dibinātājiem un no 2007. līdz 2010. gadam šī kluba galvenais treneris. Pēc tam kļuva par kluba viceprezidentu,Valters turpmāk — VEF viceprezidents; klubs vēlas Kambalu tomēr 2011. gada februārī šo amatu atstāja.

Laikā no 1997. līdz 1998. gadam bijis arī Latvijas basketbola izlases galvenais treneris (izlasi vadījis 7 spēlēs).

 Privātā dzīve 
Valdis Valters ir divreiz precējies. No pirmās laulības ar Zentu Valteri viņam ir divi dēli Kristaps un Sandis, kas abi ir bijuši profesionāli basketbolisti. No otrās laulības ar Agnesi Timofejevu — meita Anna.

 Televīzijas raidījumi 
 Gads Raidījums Telekanāls Piezīmes 2012—2017 "Overtime TV" TV6 Latvija Kopā ar Armandu Puči, Viktoriju Kamazu un izdomātu tēlu — Gunti. Raidījums beidza pastāvēt pēc Armanda Pučes atbrīvošanas no darba TV6 2017—2019 "Hat Trick - Cepuri nost"360TV Kopā ar Armandu Puči un izdomātu tēlu — Bruni, no 2018. gada arī ar Raivi Vidzi 2018—2019 "Hat Trick piedāvā : Ģenerāļa stūrmaņi" Raidījumā Valters intervē Latvijas sportistus, vadot automašīnu 2019 "Hat Trick ar Puči" Kā studijas viesis 2019 "Ģenerāļa stūrmaņi" Riga TV24 Raidījumā Valters intervē Latvijas sportistus, vadot automašīnu

 Radio raidījumi 
 Gads Raidījums Radio stacija Piezīmes 2010—2012 "Overtime" Radio 101 Kopā ar Armandu Puči.

 Bibliogrāfija 



 Atsauces 

 Ārējās saites 

 Latvijas basketbola Goda zāles profils
 FIBA Slavas zāles profils

Kategorija:1957. gadā dzimušie
Kategorija:Rīgā dzimušie
Kategorija:Latvijas basketbolisti
Kategorija:PSRS basketbolisti
Kategorija:Saspēles vadītāji
Kategorija:Pasaules čempioni basketbolā
Kategorija:Eiropas čempioni basketbolā
Kategorija:Latvijas basketbola treneri
Kategorija:Rīgas domes deputāti (1997—2001)
Kategorija:PSRS Nopelniem bagātie sporta meistari
Kategorija:Latvijas PSR VDK kartotēkā minētās personas
Kategorija:FIBA slavas zālē uzņemtie